
     REPUBLIKA HRVATSKA 
OPĆINSKI PREKRŠAJNI SUD U ZAGREBU 
Odsjek za izvršenje prekršajnih sankcija
   Zagreb, Avenija Dubrovnik 8 

					          	Poslovni broj: Pp Ikp-eu-110/2026	

U IME REPUBLIKE HRVATSKE

PRESUDA

Općinski prekršajni sud u Zagrebu, po sutkinji Valeriji Radić uz sudjelovanje zapisničarke Danijele Brebrić u postupku odlučivanja o zahtjevu države izdavateljice, Kraljevine Nizozemske, Centraal Justitieel Incassobureau, za priznanje i izvršenje novčane kazne prema osuđenoj pravnoj osobi TRANSPORT-BOROVIĆ d.o.o., na temelju Odluke Centraal Justitieel Incassobureau, broj: 8062 5422 7744 4280 od 6. studenoga 2025., 

presudio je

I  Na temelju čl. 77. st. 1. i 3. Zakona o pravosudnoj suradnji u kaznenim stvarima s državama članicama Europske unije (NN 91/10, 81/13, 124/13, 26/15, 102/17, 68/18, 70/19, 141/20, 18/24) u daljnjem tekstu ZPSKS-EU) priznaje se strana sudska odluka Kraljevine Nizozemske, Centraal Justitieel Incassobureau, broj: 8062 5422 7744 4280 od 6. studenoga 2025., koja je postala pravomoćna 18. prosinca 2025., u dijelu odluke o novčanoj kazni koja se odnosi na istu kojom odlukom je 

TRANSPORT-BOROVIĆ d.o.o.-pravna osoba, OIB 69924267779, sa sjedištem u Zagrebu, Jagnedje 25, proglašen krivim,

zbog toga što je 23. listopada 2025. u 09:55 sati s vozilom reg. brojem ZG 3255-IN počinjen prekršaj prekoračenja brzine u Kraljevini Nizozemskoj u mjestu Nederweert, Opsel, N275 Venloseweg thv hmp 25.2, na način da je došlo do prekoračenja brzine na brzoj cesti izvan naselja za 7 km/h, gdje je brzina ograničena na 80 km/h, a brzina uračunata sa sigurnosnom razlikom iznosi 87 km/h, a u slučaju prekršaja koji se procesuira na osnovi registarskog broja u Kraljevini Nizozemskoj se odgovornom osobom smatra ona osoba na čije se ime vodi reg. broj vozila ili ste u trenutku prekršaja bili unajmljivač vozila, čime je počinjen prekršaj iz čl. 2. Zakona o administrativno pravnom održavanju prometnih pravila,
   
   te mu je izrečena novčana kazna u iznosu od 81,00 (osamdeset jedan euro) eura.

te se određuje da će se u tom dijelu presuda izvršiti u državi izvršenja Republici Hrvatskoj.

II       Na temelju čl. 82. st. l. ZPSKS-EU osuđenik TRANSPORT-BOROVIĆ d.o.o., dužan je platiti novčanu kaznu u iznosu od 81,00 (osamdeset jedan euro) eura.

III      Temeljem odredbe čl. 34. st. 1. Prekršajnog zakona, određuje se izvršenje novčane kazne u iznosu od 81,00 (osamdeset jedan euro) na način da će se ista prisilno naplatiti u korist proračuna Republike Hrvatske po pravomoćnosti ove presude.     

Obrazloženje

1. Kraljevina Nizozemska je po Minister van Justitie en Veiligheid, dostavila Republici Hrvatskoj zahtjev za priznanje i izvršenje odluke o novčanoj kazni izrečene pravnoj osobi TRANSPORT-BOROVIĆ d.o.o., koju je donijelo nadležno tijelo Centraal Justitieel Incassobureau, broj: 8062 5422 7744 4280 od 6. studenoga 2025., zbog djela prekršaja opisanog u izreci presude. 
2. Kako se radi o prekršajnom djelu iz kataloga djela iz čl. 10. u svezi čl. 77. ZPSKS-EU, navedeno djelo ne podliježe provjeri dvostruke kažnjavanosti. 
3. S obzirom da se mjesto sjedišta pravne osobe na koju se odnosi priznanje izvršenja predmetne odluke nalazi na području Općinskog prekršajnog suda u Zagrebu to je u smislu čl. 78. a ovaj sud nadležan za priznanje i izvršenje predmetne odluke.
4. Uz zahtjev za priznanje izvršenje odluke priložena je i potvrda iz čl. 4. Okvirne odluke vijeća 2005/214/PUP te prijevod odluke Centraal Justitieel Incassobureau, broj: 8062 5422 7744 4280 od 6. studenoga 2025., kojom je određena novčana kazna u iznosu 81,00 eura.
5. Ovaj sud je utvrdio da nema zapreka za priznanje i izvršenje predmetne odluke propisanih u čl. 80. ZPSKS-EU jer iz podataka u potvrdi proizlazi da je odluka pravomoćna te da postoje svi propisani uvjeti za njeno priznanje i izvršenje u skladu s odredbama ZPSKS-EU.
6. Člankom 80. ZPSKS-EU i čl.7. Okvirne odluke vijeća 2005/214/PUP određeni su slučajevi kada država izvršiteljica mora, odnosno kada može odbiti zahtjev za priznanje i izvršenje strane sudske odluke, no ovaj sud nije utvrdio da bi postojali razlozi za odbijanje priznanje i izvršenja predmetne odluke pa je u skladu s načelima uzajamnog priznavanja između država članica Europske unije kao temelju pravosudne suradnje i na načelu učinkovite suradnje uz obvezu postupanja da bi se postigla svrha pravosudne suradnje, a u skladu s temeljnim načelima pravnog poretka Republike Hrvatske priznata odluka države izdavanja Kraljevine Nizozemske koja će se sukladno citiranim propisima izvršiti u Republici Hrvatskoj kao državi izvršenja.
7. Prema čl. 2. st. 15. i 16. ZPSKS-EU, s obzirom da se radi o odluci o novčanoj kazni druge države članice EU koja je pravomoćna, osuđeniku TRANSPORT-BOROVIĆ d.o.o. je ovom presudom naloženo plaćanje novčane kazne.
8. Budući da u potvrdi Kraljevina Nizozemska nije označila da dopušta zamjenu novčane kazne radom za opće dobro na slobodi, odnosno kaznom zatvora, koja postoji prema nacionalnom pravu RH, to nije moguće primijeniti ove odredbe na predmetnu odluku. 


9. Slijedom svega izloženog, a na temelju čl. 77. st. l. i st. 3. ZPSKS-EU odlučeno je kao u izreci odluke.

U Zagrebu,14. srpnja 2026. 

 Zapisničarka							      Sutkinja
Danijela Brebrić						         Valerija Radić


POUKA O PRAVU NA ŽALBU:
   	Protiv ove presude nezadovoljna stranka ima pravo podnijeti žalbu u roku od 8 (osam) dana od primitka ove presude. Žalba se podnosi putem ovog suda u dva istovjetna primjerka, a o žalbi odlučuje Visoki prekršajni sud RH.

Dostaviti:
1.  Osuđeniku TRANSPORT-BOROVIĆ d.o.o., Zagreb, Jagnedje 25 
2.  Općinskom kaznenom državnom odvjetništvu u Zagrebu
3.  Ministarstvu pravosuđa uprave i digitalne transformacije, Uprave za europske poslove, međunarodnu i pravosudnu suradnju i sprječavanje korupcije radi dostavljanja obavijesti nadležnom tijelu države izdavateljice, po pravomoćnosti

